অসমৰ আন আন অংশৰ লগতে ওদালগুৰিতো পৰম্পৰাগত ধৰ্মীয় পৰম্পৰাৰে পালিত হৈছে পোহৰৰ উৎসৱ দেৱালী। দেৱালী উপলক্ষে ওদালগুৰি সন্ধিয়াৰে পৰা আৰম্ভ হোৱা পোহৰৰ উৎসৱ দেৱালী নিশালৈকে পালিত হ'ল।
নিশাৰ আকাশ উজলাই তুলিলে আকাশ বন্তিয়ে।
ওদালগুৰিৰ ৰাজপথতো দেৱালীৰ উদযাপন পৰিলক্ষিত হয়। দেৱালীৰ লগতে কালীপূজাও অনুষ্ঠিত কৰা হয়। ভক্তসকলে বিভিন্ন ধৰ্মীয় পৰম্পৰাৰে আহ্বান কৰে তেওঁৰলোকৰ উপাস্য দেৱী কালী গোঁসানীক। দেৱালীয়ে অশুভ শক্তিৰ ওপৰত শুভ শক্তিৰ বিজয় লাভকেই প্ৰতীকীভাৱে দেখুৱায়।
দেৱালীৰ দিনা কলাইগাঁও, ওদালগুৰি, ৰৌতা আদি অঞ্চলক ন-কইনাৰ দৰে সজাই পৰাই তোলা হয়।
দেৱালী উদযাপনৰ সৈতে সংগতি ৰাখি সকলো বাসগৃহকে ধৰি সমুহীয়া অনুষ্ঠানসমূহৰ প্ৰৱেশদ্বাৰত ৰংগোলী অঁকা দেখা যায়।
ভাৰতীয় পৌৰাণিক কাহিনী অনুসৰি, ভগৱান ৰামে ১৪ বছৰ বনবাসৰ পৰা উভতি অহাৰ পাছত প্ৰজাই তেওঁক মাটিৰ চাকি জ্বলাই আদৰণি জনাইছিল। এই দিনটোতেই ধনৰ অধিষ্ঠাত্ৰী দেৱী লক্ষ্মীকো পূজা অৰ্চনা কৰা হয়। দেৱালীৰ ফটকা-আটচবাজিৰ উচ্ছাসৰ মাজতে জনসাধাৰণে পৰস্পৰে পৰস্পৰৰ মাজত মিঠাই মিঠাই বিতৰণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
